62017TJ0649_INF
Απόφαση του Γενικού Δικαστηρίου (δέκατο τμήμα) της 28ης Μαΐου 2020 – ViaSat κατά Επιτροπής
(Υπόθεση T‑649/17)
«Πρόσβαση στα έγγραφα – Κανονισμός (ΕΚ) 1049/2001 – Έγγραφο σχετικά με τα μέτρα που απαιτούνται για τη διασφάλιση της τήρησης των κοινών όρων που διαλαμβάνονται στην απόφαση 626/2008/ΕΚ από τους εγκεκριμένους φορείς εκμετάλλευσης κινητών δορυφορικών συστημάτων – Σιωπηρή και ρητή απόρριψη της πρόσβασης – Εξαίρεση που συνδέεται με την προστασία του σκοπού επιθεώρησης, έρευνας και οικονομικού ελέγχου – Υπέρτερο δημόσιο συμφέρον – Μερική άρνηση πρόσβασης»
1.
Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Μη τήρηση εκ μέρους της Επιτροπής των προβλεπόμενων προθεσμιών για την απάντηση σε αίτηση πρόσβασης – Σιωπηρή απορριπτική απόφαση – Κατάργηση μέσω της εκδόσεως ρητής απορριπτικής αποφάσεως – Δυνατότητα προσφυγής κατά της σιωπηρής αποφάσεως – Δεν υφίσταται
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρα 7 και 8)
(βλ. σκέψεις 17, 18)
2.
Ένδικη διαδικασία – Απόφαση ή κανονισμός που αντικαθιστά την προσβαλλόμενη πράξη κατά την εκκρεμοδικία – Αίτημα περί προσαρμογής της προσφυγής – Προϋποθέσεις
(Κανονισμός Διαδικασίας του Γενικού Δικαστηρίου, άρθρο 86 §§ 1 και 2)
(βλ. σκέψη 19)
3.
Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Υποχρέωση συνδρομής του οργάνου σε περίπτωση αιτήσεως που δεν είναι αρκετά σαφής
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 6 § 2)
(βλ. σκέψεις 23, 24)
4.
Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Στόχοι – Αρχή της ευρύτερης δυνατής πρόσβασης – Στενή ερμηνεία των εξαιρέσεων από την αρχή της πρόσβασης
(Άρθρα 1, εδ. 2, και 10 § 3 ΣΕΕ· άρθρα 15 § 1 και 298 § 1 ΣΛΕΕ· Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 42· κανονισμός 1049/2001 του Ευρωπαϊκού Κοινοβουλίου και του Συμβουλίου, αιτιολογικές σκέψεις 1 και 2 και άρθρο 1)
(βλ. σκέψεις 34-37)
5.
Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Εξαιρέσεις από το δικαίωμα πρόσβασης στα έγγραφα – Αυστηρή ερμηνεία και εφαρμογή – Υποχρέωση συγκεκριμένης και εξατομικευμένης εξέτασης για τα έγγραφα που εμπίπτουν σε εξαίρεση – Περιεχόμενο
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4)
(βλ. σκέψεις 38-42)
6.
Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Εξαιρέσεις από το δικαίωμα πρόσβασης στα έγγραφα – Προστασία του σκοπού επιθεώρησης, έρευνας και οικονομικού ελέγχου – Περιεχόμενο – Εφαρμογή επί του εγγράφου σχετικά με τα μέτρα που απαιτούνται για τη διασφάλιση της τήρησης των κοινών όρων που διαλαμβάνονται στην απόφαση 626/2008 από τους εγκεκριμένους φορείς εκμετάλλευσης κινητών δορυφορικών συστημάτων
(Άρθρο 288, εδ. 4, ΣΛΕΕ· κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2, 3η περίπτωση· απόφαση 626/2008 του Ευρωπαϊκού Κοινοβουλίου και του Συμβουλίου)
(βλ. σκέψεις 65-72, 74-82, 84, 85, 88, 95, 120, 121)
7.
Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Εξαιρέσεις από το δικαίωμα πρόσβασης στα έγγραφα – Προστασία του σκοπού επιθεώρησης, έρευνας και οικονομικού ελέγχου – Υπέρτερο δημόσιο συμφέρον που δικαιολογεί τη δημοσιοποίηση των εγγράφων – Έννοια – Βάρος απόδειξης
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4 § 2)
(βλ. σκέψεις 102-105, 107-112)
8.
Θεσμικά όργανα της Ευρωπαϊκής Ένωσης – Δικαίωμα πρόσβασης του κοινού στα έγγραφα – Κανονισμός 1049/2001 – Εξαιρέσεις από το δικαίωμα πρόσβασης στα έγγραφα – Άρνηση στηριζόμενη σε πλείονες εξαιρέσεις – Βάσιμο μίας από τις εξαιρέσεις – Επαρκής χαρακτήρας για να δικαιολογηθεί η αρνητική απόφαση
(Κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 4)
(βλ. σκέψεις 124-127)
Αντικείμενο
Προσφυγή δυνάμει του άρθρου 263 ΣΛΕΕ με αίτημα την ακύρωση της σιωπηρής απόφασης της Επιτροπής με την οποία απορρίφθηκε η επιβεβαιωτική αίτηση της προσφεύγουσας, της 31ης Μαΐου 2017, για πρόσβαση στον «Χάρτη πορείας για τα μέτρα σχετικά με τη συμμόρφωση επιλεγμένων και αδειοδοτηθέντων φορέων κινητών δορυφορικών υπηρεσιών MSS προς τους κοινούς όρους της απόφασης 626/2008/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 2008, για την επιλογή και αδειοδότηση συστημάτων που παρέχουν κινητές δορυφορικές υπηρεσίες (MSS), συμπεριλαμβανόμενων των ενδιάμεσων νέων ενεργειών και των αντίστοιχων προθεσμιών», και, εν συνεχεία την ακύρωση της απόφασης C(2017) 8219 τελικό της Επιτροπής, της 1ης Δεκεμβρίου 2017, περί άρνησης παροχής πρόσβασης στον εν λόγω Χάρτη πορείας.
Διατακτικό
Το Γενικό Δικαστήριο αποφασίζει:
1)
Καταργεί τη δίκη κατά το μέρος που αφορά τη νομιμότητα της σιωπηρής απόφασης της Ευρωπαϊκής Επιτροπής με την οποία απορρίφθηκε η επιβεβαιωτική αίτηση πρόσβασης της ViaSat, Inc. της 31ης Μαΐου 2017 στον «Χάρτη πορείας για τα μέτρα σχετικά με τη συμμόρφωση επιλεγμένων και αδειοδοτηθέντων φορέων κινητών δορυφορικών υπηρεσιών MSS προς τους κοινούς όρους της απόφασης 626/2008/ΕΚ του Ευρωπαϊκού Κοινοβουλίου και του Συμβουλίου, της 30ής Ιουνίου 2008, για την επιλογή και αδειοδότηση συστημάτων που παρέχουν κινητές δορυφορικές υπηρεσίες (MSS), συμπεριλαμβανόμενων των ενδιάμεσων νέων ενεργειών και των αντίστοιχων προθεσμιών».
2)
Απορρίπτει την προσφυγή κατά τα λοιπά.
3)
Η ViaSat φέρει τα τρία τέταρτα των δικαστικών της εξόδων, καθώς και τα τρία τέταρτα των εξόδων της Επιτροπής και της Inmarsat Ventures Ltd.
4)
Η Επιτροπή φέρει το ένα τέταρτο των δικαστικών της εξόδων, καθώς και το ένα τέταρτο των εξόδων της ViaSat και της Inmarsat Ventures.